Doen iets aan daai vaatjie, Damian! | Netwerk24
Doen iets aan daai vaatjie, Damian!
Deur Ian, Kimberley 19 Januarie 2020 00:00
Ian, Kimberley, skryf: Ek verwys na die berig oor die gay boer Damian Engelbrecht verlede week.
Liewe aarde, Damian. Wil jy nou soos ander wannabe-beroemdes ná jou deelname aan Boer soek 'n vrou aan jou verskietende roem vasklou deur in soveel moontlik publikasies jou uitmergelende lot te bekla?
Ek veroordeel nie die feit dat jy gay is nie. Ek is ook gay. Maar jou probleem is dat jy nog nie regtig daarmee vrede gemaak het nie. Aanvaar jouself, dan sal ander dit dalk ook doen. Ek ken ook verwerping, maar in die lewe word baie mense oor baie ander dinge verwerp.
En nog 'n teer puntjie: Het jy al ooit van 'n gimnasium of oefeninge gehoor? Raak ontslae van die ronde vaatjie, versorg jouself, probeer dalk 'n bietjie Botox, skeer die ou gryserige baardjie en miskien is liefde om die draai.
Jy moet onthou in die gay-wêreld tel looks verskriklik baie. Ek self lyk 20 jaar jonger as wat ek is, gym elke dag, volg 'n intensiewe velsorgroetine en ek pluk die vrugte daarvan.